**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՓՐԿԱՐԱՐ ԾԱՌԱՅՈՒԹՅԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Փրկարար ծառայության մասին» 2005 թվականի հուլիսի 8-ի ՀՕ-171-Ն օրենքի (այսուհետ՝ Օրենք) 1-ին հոդվածի 1-ին մասում «կարգավորում է» բառերից հետո լրացնել «ներքին գործերի բնագավառում պետական կառավարման լիազոր մարմնում և վերջինիս ենթակայությամբ գործող,» բառերը։

**Հոդված 2.** Օրենքի 5-րդ հոդվածի 1-ին մասի 14-րդ կետում «համապատասխան նախարարին» բառերը փոխարինել «ներքին գործերի բնագավառում պետական կառավարման լիազոր մարմնի (այսուհետ՝ Լիազոր մարմին) ղեկավարին» բառերով։

**Հոդված 3.** Օրենքի 5-րդ հոդվածի 1-ին մասի 24-րդ կետում, 13-րդ հոդվածի 3-րդ մասում, 26-րդ հոդվածի 2-րդ մասի 2-րդ պարբերությունում, 32-րդ հոդվածի 14-րդ մասում, 34-րդ հոդվածի 5-րդ մասում, 50-րդ հոդվածի 2-րդ մասում, 53-րդ հոդվածի 1-ին մասում և 3-րդ մասի 2-րդ պարբերությունում, 55-րդ հոդվածի 1-ին մասում, 63-րդ հոդվածի 1-ին մասի 3-րդ և 4-րդ պարբերություններում և 3-րդ մասում «համապատասխան նախարարը» և «համապատասխան նախարարի» բառերը փոխարինել համապատասխանաբար «Լիազոր մարմնի ղեկավարը» և «Լիազոր մարմնի ղեկավարի» բառերով և համապատասխան հոլովաձևերով։

**Հոդված 4.** Օրենքի 13-րդ հոդվածի՝

1. 3-րդ մասի 3-րդ նախադասությունը շարադրել հետևյալ խմբագրությամբ.

«Փրկարար ծառայության ղեկավարի և տեղակալների պաշտոնները համարվում են փրկարար ծառայության բարձրագույն խմբի պաշտոններ:».

1. 4-րդ մասը ճանաչել ուժը կորցրած.
2. 6-րդ մասը շարադրել հետևյալ խմբագրությամբ.

«6. Հայաստանի Հանրապետության զինված ուժերի, ներքին գործերի, ազգային անվտանգության մարմինների համակարգերում զինվորական ծառայության հիմնական պաշտոնների, քրեակատարողական ծառայության հիմնական պաշտոնների, հարկադիր կատարումն ապահովող ծառայության, դատախազության պաշտոնների, քննչական կոմիտեի, հատուկ քննչական ծառայության ինքնավար պաշտոնների և հակակոռուպցիոն կոմիտեում ծառայության պաշտոնների (այդ թվում ինքնավար պաշտոնների) միջև համապատասխանությունը սահմանում է Կառավարությունը։»։

**Հոդված 5.** Օրենքի 14-րդ հոդվածի՝

1. 3-րդ մասը շարադրել հետևյալ խմբագրությամբ.

«3. Փրկարարական ծառայության գլխավոր, ավագ, միջին և կրտսեր կոչումները շնորհում է ծառայողին փրկարար ծառայության համապատասխան պաշտոնին նշանակելու իրավասություն ունեցող պաշտոնատար անձը:».

1. 4-րդ մասն ուժը կորցրած ճանաչել։

**Հոդված 6.** Օրենքի 14-րդ հոդվածի 5-րդ մասում, 21-րդ հոդվածի բ) ենթակետում, 25-րդ հոդվածի «ա» ենթակետում, 32-րդ հոդվածի 7-րդ մասում, 34-րդ հոդվածի 1-ին մասում, 53-րդ հոդվածի 1-ին մասում, 63-րդ հոդվածի 1-ին մասի 4-րդ պարբերությունում, 70-րդ հոդվածի 1-4-րդ, 5-10-րդ մասերում «համապատասխան նախարարությունը» և «համապատասխան նախարարարության» բառերը փոխարինել համապատասխանաբար «Լիազոր մարմինը» և «Լիազոր մարմնի» բառերով և համապատասխան հոլովաձևերով։

**Հոդված 7.** Օրենքի 16-րդ հոդվածի 2-րդ մասը շարադրել հետևյալ խմբագրությամբ.

«2. Փրկարար ծառայությունում կամ սույն մասում նախատեսված մարմիններում ծառայություն անցած (աշխատած) և զինվորական կամ հատուկ կոչում կամ դասային աստիճան ունեցող քաղաքացիներին Փրկարար ծառայությունում պաշտոնի նշանակելիս շնորհվում է իր զինվորական կամ հատուկ կոչմանը կամ դասային աստիճանին կամ պահեստազորում ունեցած կոչմանը համապատասխան փրկարար ծառայության կոչում: Զինված ուժերում, ազգային անվտանգության մարմիններում շնորհված զինվորական կոչումների, ոստիկանության կոչումների, քրեակատարողական, հարկադիր կատարումն ապահովող ծառայություններում, քննչական կոմիտեում, հատուկ քննչական ծառայությունում, հակակոռուպցիոն կոմիտեում, դատախազությունում շնորհվող արդարադատության կոչումների և դասային աստիճանների, պահեստազորում ունեցած կոչումների համապատասխանությունը փրկարար ծառայության կոչումներին սահմանում է Կառավարությունը։»։

**Հոդված 8.** Օրենքի 26-րդ հոդվածի 4-րդ մասում «Կարճաժամկետ ազատազրկման մեջ» բառերը փոխարինել «Կալանքի տակ» բառերով։

**Հոդված 9.** Օրենքի 29-րդ հոդվածի 3-րդ մասը շարադրել հետևյալ խմբագրությամբ.

«3. Առանձին մասնագիտություններով փրկարար ծառայության անցնելու համար կարող են սահմանվել այլ (այդ թվում՝ տարիքային) պահանջներ։ Այդ մասնագիտությունների ցանկը և դրանց համար նախատեսված պահանջները սահմանում է Կառավարությունը:»։

**Հոդված 10.** Օրենքի 31-րդ հոդվածը շարադրել հետևյալ խմբագրությամբ.

«**Հոդված 31. Ծառայողին պաշտոնի նշանակելը**

1. Փրկարար ծառայության տնօրենին Լիազոր մարմնի ղեկավարի առաջարկությամբ նշանակում և ազատում է վարչապետը։ Փրկարար ծառայության տնօրենը համատեղում է Լիազոր մարմնի ղեկավարի տեղակալի պաշտոնը:

2. Փրկարար ծառայության տնօրենի տեղակալներին Փրկարար ծառայության տնօրենի առաջարկությամբ նշանակում և ազատում է Լիազոր մարմնի ղեկավարը։

3. Փրկարար ծառայության գլխավոր պաշտոնների խմբի ծառայողներին պաշտոնի նշանակում (ծառայության ընդունում) և պաշտոնից ազատում է Լիազոր մարմնի ղեկավարը:

4. Փրկարար ծառայության ավագ, միջին և կրտսեր պաշտոնների խմբի ծառայողներին պաշտոնի նշանակում, պաշտոնից ազատում և փոխադրում է Փրկարար ծառայության տնօրենը:

5. Փրկարար ծառայության պաշտոն զբաղեցնող ծառայողների համար վարվում է ծառայողի անձնական գործ: Անձնական գործը վարելու կարգը և առանձնահատկությունները սահմանում է Լիազոր մարմնի ղեկավարը:»։

**Հոդված 11.** Օրենքի 32-րդ հոդվածի՝

1. 9-րդ մասում «հանրային ծառայությունը համակարգող փոխվարչապետը» բառերը փոխարինել «Լիազոր մարմնի ղեկավարը» բառերով.
2. 10-րդ մասում «հանրային ծառայությունը համակարգող փոխվարչապետի» բառերը փոխարինել «Լիազոր մարմնի ղեկավարը» բառերով.
3. 11.1-ին մասում «կառավարությունը» բառը փոխարինել «Լիազոր մարմնի ղեկավարը» բառերով.
4. 12-րդ մասը շարադրել հետևյալ խմբագրությամբ.

«12. Փրկարար ծառայության անցնող քաղաքացու և Լիազոր մարմնի միջև կնքվում է 1-ից 5 տարի ժամկետով պայմանագիր, որը ստորագրում է`

1) բարձրագույն և գլխավոր խմբերի պաշտոն զբաղեցնող ծառայողների համար Լիազոր մարմնի ղեկավարը.

2) ավագ, միջին և կրտսեր խմբերի պաշտոն զբաղեցնող ծառայողների համար Փրկարար ծառայության տնօրենը:»։

**Հոդված 12.** Օրենքի 56-րդ հոդվածի 2-րդ մասում «կառավարությունը» բառը փոխարինել «Լիազոր մարմնի ղեկավարը» բառերով։

**Հոդված 13.** Օրենքի 57-րդ հոդվածի 4-րդ մասում «հանրային ծառայությունը համակարգող փոխվարչապետը» բառերը փոխարինել «Լիազոր մարմնի ղեկավարը» բառերով։

**Հոդված 14.** Օրենքի 12-րդ գլխի վերնագիրը շարադրել հետևյալ խմբագրությամբ.

«**Գ Լ ՈՒ Խ  12**

**ԼԻԱԶՈՐ ՄԱՐՄՆԻ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆԸ**»

**Հոդված 15.** Օրենքի 68-րդ հոդվածի՝

1) վերնագիրը շարադրել հետևյալ խմբագրությամբ.

«**Հոդված 68.** Լիազոր մարմնի ուսումնական հաստատությունը»,

2) 1-ին պարբերությունում «Համապատասխան նախարարությունն» բառերը փոխարինել «Լիազոր մարմինը» բառերով, իսկ «հաստատություններ» բառը՝ «հաստատություն» բառով:

**Հոդված 16.** 69-րդ և 75-րդ հոդվածներն ուժը կորցրած ճանաչել։

**Հոդված 17.** Օրենքի 78-րդ հոդվածի 4-րդ մասն ուժը կորցրած ճանաչել։

**Հոդված 18. Եզրափակիչ մաս և անցումային դրույթներ**

1. Սույն օրենքն ուժի մեջ է մտնում Հանրապետության նախագահի՝ Հայաստանի Հանրապետության ներքին գործերի նախարար նշանակելու մասին հրամանագիրն ուժի մեջ մտնելու օրվանից:
2. Սույն օրենքն ուժի մեջ մտնելուց հետո Փրկարար ծառայության տնօրենը և նրա տեղակալները շարունակում են պաշտոնավարել մինչև այդ պաշտոններում նշանակումներ կատարելը։
3. Սույն օրենքն ուժի մեջ մտնելուց հետո փրկարար ծառայողները «Քաղաքացիական ծառայության մասին» օրենքի 44-րդ հոդվածի 5-րդ մասով սահմանված կարգով քաղաքացիական ծառայության պաշտոնում նշանակվելու դեպքում պահպանում են «Զինվորական ծառայության և զինծառայողի կարգավիճակի մասին» օրենքով սահմանված երաշխիքները՝ տվյալ պաշտոնը զբաղեցնելու ժամանակահատվածում: Պաշտոնի փոփոխության դեպքում «Զինվորական ծառայության և զինծառայողի կարգավիճակի մասին» օրենքով սահմանված երաշխիքները չեն պահպանվում: Քաղաքացիական ծառայության մասին» օրենքի 44-րդ հոդվածի 1-ին մասով նախատեսված ժամանակացույցին համապատասխան քաղաքացիական ծառայող համարված փրկարար ծառայողները քաղաքացիական ծառայության պաշտոնում նշանակվելու օրվանից հետո՝ հինգ տարվա ընթացքում, օգտվում են «Պետական կենսաթոշակների մասին» օրենքով սահմանված երկարամյա ծառայության զինվորական կենսաթոշակ ստանալու իրավունքից. այս դեպքում քաղաքացիական ծառայության պաշտոն զբաղեցրած ժամանակահատվածը համարվում է զինվորական ծառայության ստաժ:
4. Սույն օրենքից բխող իրավական ակտերն ընդունվում են սույն օրենքն ուժի մեջ մտնելուց հետո՝ վեցամսյա ժամկետում: Մինչև սույն օրենքն ուժի մեջ մտնելն ընդունված իրավական ակտերը շարունակում են իրենց գործողությունը, մինչև սույն օրենքն ուժի մեջ մտնելուց հետո դրանք ուժը կորցրած ճանաչելը կամ լիազորված սուբյեկտի կողմից նոր իրավական ակտ ընդունելը։